Document ID: /roh_data/filtered/fineweb-2-filterrobots_roh.jsonl.gz/39366

Suenter l'accident mortal d'in conductur l'avust 2019 a Baden ha la SBB realisà las recumandaziun da las autoritads ed adattà il process da partenza dals trens. Tenor il rapport final dal servetsch svizzer d'inquisiziun da segirezza SUST exista en in cas vinavant in ristg, numnadamain en questas staziuns nua ch'il conductur dat liber la partenza avant ch'el entra en il tren e la porta serra.
La SBB ha communitgà ch'ella haja gia instradà ina retscha da mesiras per augmentar la segirezza. Vitiers dettia tar ils vaguns pertutgads ina barriera da segirezza supplementara.